b'\n_START_ARTICLE_\nEigil Hede Nielsen\n_START_PARAGRAPH_\nEigil Hede Nielsen (4. december 1904 i Odense \xe2\x80\x93 11. februar 1991) var en dansk erhvervsmand, adm. direkt\xc3\xb8r for Hede Nielsen A/S._NEWLINE_Hede Nielsen var s\xc3\xb8n af grundl\xc3\xa6ggeren Niels Hede Nielsen og hustru Eva f. Hansen og bror til Ove Hede Nielsen. Han blev handelsuddannet i Horsens, kom p\xc3\xa5 handelsskole i Horsens, England og Tyskland og var direkt\xc3\xb8r i Hede Nielsens Fabriker A/S fra 1934, siden direkt\xc3\xb8r i Hede Nielsen Investment A/S og Hede Nielsen A/S._NEWLINE_Han var formand for bestyrelsen for Hede Nielsen Investment A/S og Hede Nielsen A/S samt medlem af bestyrelsen for A/S Horsens S\xc3\xb8lvvarefabrik, Brdr. W & S S\xc3\xb8rensen._NEWLINE_1949 overtog han fra sin mor herreg\xc3\xa5rden Allingg\xc3\xa5rd._NEWLINE_Hede Nielsen var Ridder af 1. grad af Dannebrog._NEWLINE_Han blev gift 1929 med Ingeborg Thomsen (15. juli 1904 i Horsens -) og var far til Besa og Niels Hede-Nielsen.'